《致政中奉胡公挽词》
宋代·孙觌

钓石骎骎上绿苔，起弹长铗咏归哉。此翁矍铄丹心在，老子婆娑两鬓催。

一夜剑津龙化后，千年辽海鹤归来。匆匆鼓吹城南路，往和松风万壑哀。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。